《题沈石田画安老亭卷》
明代·朱存理

江湖寥阔竟谁之，短疏徒令费我辞。若以能存鹘等帖，也知足办草堂资。

尘中两足未得憩，林下一亭何不宜。缥卷展来聊塞白，落成还许再留诗。

作者简介：（1444—1513）苏州府长洲人，字性甫，又字性之，号野航。博学工文，闻人有异书，必访求。以布衣终。著有《铁网珊瑚》、《野航漫录》、《吴郡献征录》、《旌孝录》、《鹤岑随笔》等。